CELEX: 32017D0038
Language: et
Date: 2016-10-28 00:00:00
Title: Nõukogu otsus (EL) 2017/38, 28. oktoober 2016, ühelt poolt Kanada ning teiselt poolt Euroopa Liidu ja selle liikmesriikide vahelise laiaulatusliku majandus- ja kaubanduslepingu (CETA) ajutise kohaldamise kohta

14.1.2017   
            
            
               ET
            
            
               Euroopa Liidu Teataja
            
            
               L 11/1080
            
         NÕUKOGU OTSUS (EL) 2017/38,
   28. oktoober 2016,
   ühelt poolt Kanada ning teiselt poolt Euroopa Liidu ja selle liikmesriikide vahelise laiaulatusliku majandus- ja kaubanduslepingu (CETA) ajutise kohaldamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 2, artiklit 91, artikli 100 lõiget 2, artikli 153 lõiget 2, artikli 192 lõiget 1 ning artikli 207 lõike 4 esimest lõiku koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               24. aprillil 2009 volitas nõukogu komisjoni alustama Kanadaga läbirääkimisi laiaulatusliku majandus- ja kaubanduslepingu (CETA) üle.
            
         
               (2)
            
            
               Vastavalt otsusele (EL) 2017/37 (1) allkirjastati 30. oktoobril 2016 laiaulatuslik majandus- ja kaubandusleping (CETA) ühelt poolt Kanada ning teiselt poolt Euroopa Liidu ja selle liikmesriikide vahel (2) („leping“).
            
         
               (3)
            
            
               Lepingu artikli 30.7 lõikega 3 on ette nähtud võimalus lepingut ajutiselt kohaldada.
            
         
               (4)
            
            
               Lepingu neid osi, mis kuuluvad liidu pädevusse, tuleks kuni lepingu sõlmimiseks vajalike menetluste lõpuleviimiseni kohaldada ajutiselt.
            
         
               (5)
            
            
               Vastavalt Euroopa Liidu toimimise lepingu artikli 218 lõikele 7 võib nõukogu volitada komisjoni kiitma heaks lepingu 20-A lisa muudatusi, mille võtab vastu CETA ühiskomitee, nagu on sätestatud lepingu artiklis 26.1, vastavalt lepingu artikli 20.22 kohase CETA geograafiliste tähiste allkomitee ettepanekule.
            
         
               (6)
            
            
               Kooskõlas lepingu artikli 30.6 lõikega 1 ei anta lepinguga õigusi ega panda kohustusi, millele saab otseselt tugineda liidu või liikmesriikide kohtutes,
            
         ON VASTU VÕTNUD KÄESOLEVA OTSUSE:
   Artikkel 1
   1.   Liit kohaldab laiaulatuslikku majandus- ja kaubanduslepingut (CETA) ühelt poolt Kanada ning teiselt poolt Euroopa Liidu ja selle liikmesriikide vahel („leping“) vastavalt selle artikli 30.7 lõikele 3 ajutiselt kuni lepingu sõlmimiseks vajalike menetluste lõpuleviimiseni ning eeldusel, et täidetud on järgmised tingimused:
   
               a)
            
            
               ainult järgmisi lepingu kaheksanda peatüki (Investeeringud) sätteid kohaldatakse ajutiselt ning ainult selles osas, mis puudutab väismaiseid otseinvesteeringuid:
               
                           —
                        
                        
                           artiklid 8.1 kuni 8.8;
                        
                     
                           —
                        
                        
                           artikkel 8.13;
                        
                     
                           —
                        
                        
                           artikkel 8.15, välja arvatud selle lõige 3, ning
                        
                     
                           —
                        
                        
                           artikkel 8.16;
                        
                     
         
               b)
            
            
               lepingu kolmeteistkümnenda peatüki (Finantsteenused) sätteid ei kohaldata ajutiselt selles osas, mis puudutab portfelliinvesteeringuid, investeeringute kaitsmist või investorite ja riikide vaheliste investeerimisvaidluste lahendamist:
               
                           —
                        
                        
                           artikli 13.2 lõiked 3 ja 4;
                        
                     
                           —
                        
                        
                           artikkel 13.3 ja artikkel 13.4;
                        
                     
                           —
                        
                        
                           artikkel 13.9 ning
                        
                     
                           —
                        
                        
                           artikkel 13.21;
                        
                     
         
               c)
            
            
               lepingu järgmisi sätteid ei kohaldata ajutiselt:
               
                           —
                        
                        
                           artikkel 20.12;
                        
                     
                           —
                        
                        
                           artiklid 27.3 ja 27.4 sellises ulatuses, milles nimetatud artikleid kohaldatakse liikmesriigi tasandi haldusmenetluste, läbivaatamise või edasikaebamise suhtes;
                        
                     
                           —
                        
                        
                           artikli 28.7 lõige 7;
                        
                     
         
               d)
            
            
               lepingu 22., 23., ja 24. peatüki sätete ajutisel kohaldamisel austatakse liidu ja liikmesriikide vahelist pädevuste jaotust.
            
         2.   Et määrata kindlaks ajutise kohaldamise alguskuupäev, otsustab nõukogu, millisel kuupäeval saadetakse Kanadale lepingu artikli 30.7 lõikes 3 osutatud teade.
   3.   Nõukogu peasekretariaat avaldab lepingu ajutise kohaldamise alguskuupäeva Euroopa Liidu Teatajas.
   Artikkel 2
   Lepingu artikli 20.22 kohaldamisel kiidab komisjon liidu nimel heaks CETA ühiskomitee otsustega lepingu 20-A lisasse tehtavad muudatused.
   Juhul kui lepingu artikli 20.19 lõike 1 alusel tehtud analüüsi raames esitatakse vastuväide ja huvitatud isikud ei suuda kokkuleppele jõuda, võtab komisjon vastu sellekohase seisukoha Euroopa Parlamendi ja nõukogu määruse (EL) nr 1151/2012 (3) artikli 57 lõikes 2 sätestatud menetluse kohaselt.
   Artikkel 3
   Käesolev otsus jõustub selle vastuvõtmise päeval.
   
      Brüssel, 28. oktoober 2016
      
         
            Nõukogu nimel
         
         
            eesistuja
         
         M. LAJČÁK
      
   
   
      (1)  Nõukogu 28. oktoobri 2016. aasta otsus (EL) 2017/37 ühelt poolt Kanada ning teiselt poolt Euroopa Liidu ja selle liikmesriikide vahelise laiaulatusliku majandus- ja kaubanduslepingu (CETA) Euroopa Liidu nimel allkirjastamise kohta (vt käesoleva Euroopa Liidu Teataja lk 1).
   
      (2)  Vt käesoleva Euroopa Liidu Teataja lk 23.
   
      (3)  Euroopa Parlamendi ja nõukogu 21. novembri 2012. aasta määrus (EL) nr 1151/2012 põllumajandustoodete ja toidu kvaliteedikavade kohta (ELT L 343, 14.12.2012, lk 1).